DYREBORDELL: Her tilbyr hesteeieren i Nord-Jylland hesten sin til reporteren fra den danske avisen 24timer. Foto: 24timer

Nordmenn på sexferie til danske dyrebordeller

(VG Nett) Nordmenn, svensker og tyskere drar på sexreiser til danske dyrebordeller.

Rune Thomas Ege

Oppdatert 13. september 2006

Artikkelen er over 14 år gammel

- Vi er selv meget overrasket over at folk gidder å reise så langt. Men de forklarer oss at det er langt enklere å få tak i dyresex i Danmark enn i deres egne land, sier en av danskene som tilbyr dyrene sine til sexkunder, til den danske avisen 24timer.

HAR DU TIPS ELLER INFORMASJON OM SAKEN? KONTAKT VG NETTs REPORTER HER!

Den danske avisen har oppsøkt flere danske bønder som gjennom kontaktannonser og diskusjonsforum på internett tilbyr sex med dyrene sine mot betaling.

Flere av mennene bak dyrebordellene bekrefter overfor avisen at nordmenn er blant kundene hans.







Dyresex er tillatt i Danmark - så lenge dyret «behandles forsvarlig og beskyttes best mulig mot smerte, lidelse, angst, varige mén og vesentlige ulemper».

Også i Norge kunne dyrebordeller trolig vært lovlige. Norsk dyrevernlovgivning dekker nemlig ikke dyresex.

- I dag er det ikke selve handlingen som er forbudt. Det er om dyret har lidd som en følge av handlingen. Dyrevernloven sier at dyr ikke skal lide unødig, sier avdelingsdirektør Eva Grendstad i Landbruks- og matdepartementet til VG Nett.

Departementet jobber for tiden med en revidering av av dyrevernloven, som etter planen skal ut til høring i høst.

- Slike handlinger kan jo være både krenkende og uakseptable. Derfor ønsker vi å endre loven på dette punktet, sier Grendstad.

Går det slik departementet håper, vil den nye lovteksten komme opp i Stortinget til våren.

24timer svarte på 22 dyresex-annonser på flere ulike, danske nettsteder. Og responsen lot ikke vente på seg. Gjennom e-poster og SMS-er fortalte dyreeiere fra hele Danmark at de hadde dyr med flere års erfaring i sex med mennesker.

Dyrebordelleieren «Peter» fra Nord-Jylland forteller til avisen at også nordmenn har vært innom stallen hans.

- Vi har hatt en gjeng fra Norge og to fra Sverige. Vi har også hatt et par fra Holland, sier han til 24timer.

HAR DU TIPS ELLER INFORMASJON OM SAKEN? KONTAKT VG NETTs REPORTER HER!

Publisert: 13.09.06 kl. 16:51 Oppdatert: 13.09.06 kl. 17:28

Mer om Dyr